送王吉先兄弟赴試
作者：郭印
朝代：宋

paragraphs: 我聞迺翁學汪洋，曾游桂窟攀天香。
青袍藍縷窮益剛，更無黄金遺諸郎。
大兒氣質和而莊，腹有詩書言有章。
仲子標姿何昻昻，頗聞論議生鋒鋩。
兩君遊戲翰墨場，乘風鼓翻相翺翔。
飛上天庭仍引吭，俯視諸子如蜩螗。
華煜煜春揚芳，綰綬歸來慰北堂，坐令門地增輝光。